Stjernemelde

Stjernemelde (Hablitzia tamnoides) er en flerårig urt i amarantfamilien. Den er den eneste arten i slekta Hablitzia.

Den er en klatreplante som blir 50–200 cm høy. Stengelen er furet. Bladene sitter spredt, og de nedre bladene er hjerteformede og har lang stilk. Blomstene sitter i forgreinete topper i bladhjørnene. De er grønne med 5 blomsterblad som danner en stjerne. Frukten er en lokk-kapsel med ett 1,5 mm stort, svart frø. Artsepitetet tamnoides viser til at bladverket minner om klatreplanten Tamus communis i yamsrotfamilien.

Stjernemelde vokser vilt i Kaukasus der den finnes i gran- og bøkeskoger, steinete kløfter og kratt langs elver. Den er blitt dyrket som hageplante, og i Norden er bladene blitt spist på samme måte som slektningen spinat. Arten finnes svært sjeldent forvillet i Norge, Sverige og Finland.

Litteratur

Eksterne lenker 
 

Amarantfamilien
Klatreplanter
Kaukasias flora